stanford-oval/wikipedia huggingface dataset:
יאניס אדטוקומבו

| --- | --- |

אדטוקומבו במדי מילווקי באקס, 2022
 לידה:  6 בדצמבר 1994 (בן 30) אתונה שביוון
 עמדה:  פאוור פורוורד
 גובה:  2.11 מטר
 מספר:  34
 דראפט:  בחירה מספר 15, 2013 מילווקי באקס
 קבוצות כשחקן
 2011–2013 2013–:  פילאת'ליטיקוס מילווקי באקס
 הישגים כשחקן
 זכייה באליפות ה-NBA‏ (2021)  זכייה ב-MVP של סדרת הגמר ב-NBA‏ (2021)  2 זכיות ב-MVP של העונה הסדירה (2019, 2020)  שחקן ההגנה של העונה ב-NBA‏ (2020)  6 בחירות לחמישיית העונה (2019–2024)  2 בחירות לחמישייה השנייה של העונה ‏(2017, 2018) ‏ 4 בחירות לחמישיית ההגנה הראשונה (2019–2022  בחירה לחמישיית ההגנה השנייה  (2017) 9 בחירות למשחק האולסטאר (2017–2025)  השחקן  המשתפר של העונה (2017)  חמישיית הרוקיז השנייה (2014)  זכייה בפרס ה-‏MVP של משחק האולסטאר  (2021) אלוף טורניר אמצע העונה nba (2024) MVP של טורניר אמצע העונה (2024)
יָאנִיס סִינָא אוּגוֹ אדטוקומבו (ביוונית: Γιάννης Σίνα Ούγκο Αντετοκούνμπο; נולד ב-6 בדצמבר 1994) הוא כדורסלן יווני ממוצא ניגרי, המשחק בעמדת הפאוור פורוורד בקבוצת מילווקי באקס מליגת ה-NBA וכן בנבחרת יוון.
בארצות הברית דבק באדטוקומבו הכינוי "הפריק היווני" (באנגלית: Greek Freak) בגלל יכולותיו האתלטיות, הקושי לשמור עליו במהלך משחק, ויכולת השליטה שלו בכדור.
לאורך הקריירה נבחר אדטוקומבו 9 פעמים להשתתף במשחק האולסטאר, נבחר 8 פעמים לאחת מחמישיות העונה, ו-4 פעמים לחמישיית ההגנה. הוא היה פעמיים לשחקן המצטיין של העונה (MVP), ופעם אחת שחקן ההגנה המצטיין. בעונת 2020/2021 הוביל את מילווקי לזכייה באליפות ה-NBA, תוך שהוא נבחר למצטיין סדרת הגמר והיה לשחקן השלישי בתולדות הליגה שזוכה בתואר שחקן ההגנה של העונה, השחקן המצטיין של העונה ומצטיין סדרת הגמר בקריירה.
יאניס הוא שיאן הנקודות בכל הזמנים של המילווקי באקס.
שם משפחתו של הכדורסלן, שמקורו בשפת יורובה, גורם לבלבול וקשיים אצל עיתונאים, שדרנים, כרוזים באצטדיונים וחובבי כדורסל, בשל הבדלים בתעתיק השם ליוונית ולאנגלית. אולם, בסרטון שהועלה לערוץ היוטיוב של מילווקי באקס בדצמבר 2013, הוא הסביר בעצמו שאת השם יש להגות "אָ-דֶ-טוֹ-קוּמְ-בּוֹ" (פונטית: Ah-Deh-Toh-Koum-Boh).
יאניס הוא אחיהם של הכדורסלנים ת'נאסיס, קוסטאס ואלכס אדטוקומבו.
שנות ילדותו

אדטוקומבו נולד באתונה להורים שהיגרו ליוון מניגריה, בן שלישי בין חמישה בנים. על מנת לעזור בפרנסת המשפחה עבדו יאניס ואחיו הבוגר ממנו, ת'נאסיס, כרוכלי רחוב ומכרו סחורות מזויפות זולות או גנובות: שעונים, משקפי שמש, תיקים ובגדים.
כנער, החל אדטוקומבו לשחק כדורסל בשעות אחר הצהריים, יחד עם ת'נאסיס, במגרש קטן בשכונת סֶפּוֹלְיָה באתונה שבה התגוררו. בשנת 2007 גילה אותם המאמן סְפִּירוֹס וֶלִינְיָאטִיס ושנתיים מאוחר יותר הוא צירף את שני האחים לקבוצת הנוער של מועדון הכדורסל פילאת'ליטיקוס מהפרוור האתונאי זוֹגְרָפוּ (שם רשמי ביוונית: Φιλαθλητικός Ο.Α.Ζωγράφου; באנגלית: Filathlitikos B.C), כאשר יאניס שיחק בעמדת הרכז. וליניאטיס שכנע את המועדון לתמוך כלכלית במשפחה כדי שהבנים לא יצטרכו לעבוד, וסייע במציאת עבודה לאימם.
עד גיל 18, יאניס, כמו אחיו, היה חסר מעמד חוקי. האחים לא היו זכאים לאזרחות יוונית מלידה משום שנולדו למהגרים, וגם לא לאזרחות ניגרית כי לא נולדו בניגריה. על מנת שיוכלו לשחק בליגות הנמוכות, הוסדרו עבורם תעודות שחקנים מטעם התאחדות הכדורסל היוונית על ידי יושב ראש ההתאחדות, יורגוס וסילאקופולוס. אך על מנת לשחק בליגת העל ובנבחרות הלאומיות, או כדי לנסוע למדינות אחרות, על שחקן להיות אזרח יווני או במעמד של שחקן בוסמן.
באותה עת, ממשלת יוון הקפיאה את כל ההליכים להסדרת מסמכים למהגרים, אך בלחץ ההתאחדות היוונית, ולאחר התערבות שר הספורט, יאניס יואנידיס, שהיה בעברו מאמן קבוצת אריס סלוניקי ונבחרת יוון, זורזו ההליכים ומשפחת אדטוקומבו קיבלה אזרחות יוונית, מהלך שהיה למורת רוחו של ניקוס מִיכָלוֹלְיָאקוֹס, מנהיג מפלגת "השחר הזהוב" הימנית-קיצונית.
יאניס אדטוקומבו קיבל אזרחות ב-9 במאי 2013, בגיל 18 וחמישה חודשים.
קריירה מקצוענית > פילאת'ליטיקוס

בעונת הכדורסל 2011/2012 החל אדטוקומבו לשחק בהרכב קבוצת הבוגרים של "פילאת'ליטיקוס" בליגה היוונית המקצוענית למחצה, יחד עם ת'נאסיס. בעונת 2012/2013 שיחק אדטוקומבו בקבוצה הראשונה של המועדון בליגה היוונית השנייה. בעונה זו כשלה הקבוצה בניסיונה להעפיל לליגת העל. הוא השיג ממוצעים של 9.5 נקודות, 5.0 ריבאונדים, 1.4 אסיסטים למשחק ב-26 משחקים בהם שותף, ונבחר להשתתף במשחק האולסטאר של הליגה היוונית, בו קלע 8 נקודות.
בדצמבר 2012, כשהיה בן 18, חתם אדטוקומבו בסרגוסה באסקט הספרדית על חוזה לארבע שנים בו סוכם כי יסיים את העונה בפילאת'ליטיקוס, ויצטרף לקבוצה הספרדית החל מהעונה העוקבת, אלא אם כן יקבל הצעה מקבוצה המשחקת ביורוליג או מקבוצה בליגת ה-NBA.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | מילווקי | 77 | 23 | 24.6 | 0.414 | 0.347 | 0.683 | 4.4 | 1.9 | 0.8 | 0.8 | 6.8 |
| 2014/2015 | מילווקי | 81 | 71 | 31.4 | 0.491 | 0.159 | 0.741 | 6.7 | 2.6 | 0.9 | 1.0 | 12.7 |
| 2015/2016 | מילווקי | 80 | 79 | 35.3 | 0.506 | 0.257 | 0.724 | 7.7 | 4.3 | 1.2 | 1.4 | 16.9 |
| 2016/2017 | מילווקי | 80 | 80 | 35.6 | 0.521 | 0.272 | 0.770 | 8.8 | 5.4 | 1.6 | 1.9 | 22.9 |
| 2017/2018 | מילווקי | 75 | 75 | 36.7 | 0.529 | 0.307 | 0.760 | 10.0 | 4.8 | 1.5 | 1.4 | 26.9 |
| 2018/2019 | מילווקי | 72 | 72 | 32.8 | 0.578 | 0.256 | 0.729 | 12.5 | 5.9 | 1.3 | 1.5 | 27.7 |
| 2019/2020 | מילווקי | 63 | 63 | 30.4 | 0.553 | 0.304 | 0.633 | 13.6 | 5.6 | 1.0 | 1.0 | 29.5 |
| 2020/2021 | מילווקי | 61 | 61 | 33.0 | 0.569 | 0.303 | 0.685 | 11.0 | 5.9 | 1.2 | 1.2 | 28.1 |
| 2021/2022 | מילווקי | 67 | 67 | 32.9 | 0.553 | 0.293 | 0.722 | 11.6 | 5.8 | 1.1 | 1.4 | 29.9 |
| 2022/2023 | מילווקי | 63 | 63 | 32.1 | 0.553 | 0.275 | 0.645 | 11.8 | 5.7 | 0.8 | 0.8 | 31.1 |
| קריירה |  | 719 | 654 | 32.5 | 0.537 | 0.287 | 0.708 | 9.6 | 4.7 | 1.1 | 1.3 | 22.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | מילווקי | 6 | 6 | 33.5 | 0.366 | 0.000 | 0.739 | 7.0 | 2.7 | 0.5 | 1.5 | 11.5 |
| 2016/2017 | מילווקי | 6 | 6 | 40.5 | 0.536 | 0.400 | 0.543 | 9.5 | 4.0 | 2.2 | 1.7 | 24.8 |
| 2017/2018 | מילווקי | 7 | 7 | 40.0 | 0.570 | 0.286 | 0.691 | 9.6 | 6.3 | 1.4 | 0.9 | 25.7 |
| 2018/2019 | מילווקי | 15 | 15 | 34.3 | 0.492 | 0.327 | 0.637 | 12.3 | 4.9 | 1.1 | 2.0 | 25.5 |
| 2019/2020 | מילווקי | 9 | 9 | 30.8 | 0.559 | 0.325 | 0.580 | 13.8 | 5.7 | 0.7 | 0.9 | 26.7 |
| 2020/2021 | מילווקי | 21 | 21 | 38.1 | 0.569 | 0.186 | 0.587 | 12.8 | 5.1 | 1.0 | 1.2 | 30.2 |
| 2021/2022 | מילווקי | 12 | 12 | 37.3 | 0.491 | 0.220 | 0.679 | 14.2 | 6.8 | 0.7 | 1.3 | 31.7 |
| 2022/2023 | מילווקי | 3 | 3 | 30.3 | 0.528 | 0.000 | 0.452 | 11.0 | 5.3 | 0.3 | 0.7 | 23.3 |
| קריירה |  | 79 | 79 | 36.1 | 0.527 | 0.261 | 0.618 | 12.0 | 5.2 | 1.0 | 1.3 | 26.6 |
חייו האישיים

הוריו של יאניס, ורוניקה וצ'ארלס אדטוקומבו, היגרו מלאגוס לאתונה בשנת 1991 כפליטים ללא מעמד חוקי, אחרי שגנבו את הגבול דרך טורקיה והשתכנו בשכונת המצוקה סֶפּוֹלְיָה. בניגריה, צ'ארלס היה כדורגלן מקצוען, ואילו ורוניקה הייתה קופצת לגובה. הם השאירו אצל בני משפחתם בניגריה את בנם הבכור, פרנסיס, שנולד בשנת 1988 ולימים היה כדורגלן בארצו. ביוון, בני הזוג התפרנסו בדוחק מקטיף תפוזים ורוכלות רחוב, ובנוסף, צ'ארלס עסק בתיקונים עבור חברה למכשירי חשמל, וורוניקה עבדה כשמרטפית לעת-מצוא.
לזוג נולדו ביוון ארבעה בנים, כולם כדורסלנים. כמחווה למדינה המארחת, ורוניקה נתנה לבניה שמות יווניים: את'נאסיוס ("ת'נאסיס";18 ביולי 1992), יאניס (6 בדצמבר 1994), קוסטאס (20 בנובמבר 1997) ואלכסיס ("אלכס"; 26 באוגוסט 2001), ולכולם יש שמות ניגריים. שמו הניגרי של יאניס הוא: אוּגוֹ (Ougko). אחרי שיאניס נבחר בדראפט, עברה המשפחה להתגורר במילווקי, שם מת האב צ'ארלס מהתקף לב בספטמבר 2017, בגיל 53.
ת'נאסיס, אחרי שלא הצליח לקבל חוזה בקבוצת NBA, שיחק עונה אחת באנדורה וחזר ליוון, בה שיחק בפנאתינייקוס החל מיולי 2017 ועד תום עונת 2018/19. הוא נמנה עם סגל נבחרת ארצו. חתם לקראת עונת 2019/20 במילוואקי באקס לצד אחיו יאניס. קוסטאס (שם ניגרי: נְדוּבְּוִיסִי) חתם לקראת עונת 2019/20 עם לוס אנג'לס לייקרס וקודם לכן שיחק בדאלאס מאבריקס ובקבוצה הבת שלה, טקסס לג'נדס, מליגת הפיתוח של ה-NBA; אלכס משחק בקבוצת הכדורסל של בית הספר הקתולי "דומיניקן" במילווקי, שם הוא לומד.
בספטמבר 2020 הופיע יאניס ברשימת "100 האנשים המשפיעים ביותר בעולם" של מגזין טיים.
לקריאה נוספת

אלעד זאבי, גם מג'יק ג'ונסון קטן ליד יאניס אנטטוקומפו, באתר הארץ, 24 ביולי 2014
ברק חקלאי, זה סיפור על ילד רחוב, באתר ynet, 24 ביולי 2014
סער גיט, הגדול קטן יהיה: הכוכב המתהווה של מילווקי, באתר ynet, 3 בנובמבר 2016
רפי בן דוד, KICK, היווני שעושה לעצמו שם ב-NBA, באתר ynet, 13 בינואר 2017
אוריאל דסקל, יאניס אנטטוקומפו, הגריק פריק שהטביע גם את הגזענים, באתר כלכליסט, 20 באפריל 2017
גבריאל היידו, ‏אל יווני: אנטטוקומפו השחקן המרשים ב-NBA, באתר ערוץ הספורט, 8 בנובמבר 2017
אהרלה ויסברג‏, יאניס אנטטוקומפו לוואלה! ספורט: "עמדתי 8 שעות בשמש, רק שיהיה לי מה לאכול", באתר וואלה, 20 ביוני 2018
יאניס אנטטוקומפו: "ראיתי את גמר ה-NBA וקינאתי. הלב כאב. רוצה אליפות משלי", באתר וואלה, 21 ביוני 2018
ולדי קוגן, פרויקט אגדות כדורסל II: יאניס אנטטוקומפו – הגריק פריק, באתר הופס, 10 באוגוסט 2018
רועי ויינברג, ‏אלוף: הגאולה של יאניס אנטטקומפו ומילווקי, באתר ONE‏, 21 ביולי 2021
בליח (מלך)

בליך מכיש היה המלך השומרי ה-14 בשושלת הראשונה של כיש (בערך אחרי 2900 לפנה"ס) והוא שלט בתחילת האלף ה-3 לפנה"ס. לפי רשימת המלכים השומרית, בליך היה בנו של המלך אתאנה.
ראו גם

רשימת המלכים השומרית
הערות שוליים

↑  Thorkild Jacobsen, The Sumerian King List (Chicago: University of Chicago Press, 1939), pp. 80f
| 0 | 1 | 2 |
| --- | --- | --- |
מלכי שומר
| הקודם: אתאנה | שליט כיש מאה 27 לפנה"ס | הבא: אן-מנונה |

ערך זה הוא קצרמרבנושא אישים. אתם מוזמנים לתרום לוויקיפדיה ו.
תחנת הרכבת אשדוד – עד הלום

תחנת הרכבת אשדוד עד הלום על שם משה בר כוכבא היא תחנת נוסעים של רכבת ישראל המשרתת את העיר אשדוד ויישובי הסביבה, וקרויה על שם גשר עד הלום הסמוך. התחנה ממוקמת על מסילת לוד–אשקלון, בסמיכות לכניסה הדרומית לאשדוד, ומשמשת כתחנת ביניים בקו זה. התחנה תוכננה על ידי "ג. אדרת אדריכלים".
נכון לאוגוסט 2020, זו היא התחנה העמוסה ביותר בבקרים במרחב אשדוד–אשקלון. אחריה, תחנות יבנה – מערב וקריית גת.
תכנון עתידי

ישנה תוכנית מחוזית להפעלת רכבת קלה בין העיר ליישובי הסביבה, וכי תוויה יעבור מקריית גת דרך אשקלון, ותיכנס לעיר דרך הרובע המיוחד (קריית פרס) לשדרות עובד בן עמי ומשם, דרך שדרות בני ברית תפנה לכיוון רחובות. ב-2020 פורסם, כי הצפי למימוש התוכנית הוא בשנת 2040.
בנובמבר 2023, הוועדה המחוזית לתכנון ולבנייה (דרום) הביעה התנגדות לתוכנית הוועדה המקומית של אשדוד להקטנת קו הבניין במרחב הסמוך לתחנת הרכבת מטעמי העדפת פיתוח מוטה-תחבורה ציבורית. לטענת הוועדה המחוזית, המטרה המהותית להסבת מטרת הקרקע מתעשייה (פארק ההיי-טק המתוכנן לקום ברובע המיוחד) למסחר, היא בנייתו של סניף איקאה המתוכנן לקום בה, בן 3 קומות ותכסית של כ-15 אלף מ"ר, בצמוד לתחנה. לפי הוועדה, מדובר בבזבוז של קרקע כמשאב ציבורי עבור בינוי מוטה-רכב פרטי בעל היקפי חניה עצומים – שאינו מהווה ניצול אופטימלי של שטח הסמוך לעורק ראשי כתחנת רכבת; ”הקמת חזית של חניית רכב פרטי, כלפי תחנת רכבת, בעיר גדולה כמו אשדוד הוא פיתוח שגוי שלא ייעשה”, וכינתה אותו "שימוש מחולל רכב פרטי" הפוגע בנגישות התחנה. הוועדה המליצה, במקום הבינוי הנמוך והרוחבי, על בנייה אינטנסיבית מעורבת שימושים גבוהה, בת 25 קומות לפחות, המשלב שימושים בתחבורה ציבורית.
תחנת הרכבת עד הלום צפויה להיות נקודת ההתחלה של רשת שבילי האופניים הבינעירוניים "אופנידרום", ונקודת קישור מרכזית של הקו הירוק (אשדוד–רחובות/יבנה) והקו האדום (אשדוד–אשקלון); קווי המתע"ן (מערכת תחבורה עתירת נוסעים) הראשיים של נפת אשקלון במסגרת התוכנית האסטרטגית לשנת 2040 של משרד התחבורה.
מבנה התחנה

במבנה התחנה יש אולם ממוזג, קפיטריה וקופות. כמו כן נבנה גשר הולכי רגל מעל הרציפים לשימוש החונים בחניה החיצונית הממוקמת מזרחית לתחנה (בסמוך לכביש 4).
לתחנה רציף צד ורציף אי, המחוברים באמצעות מעבר תת-קרקעי.
הכניסה הראשית לתחנה היא מצד מערב, וגשר עילי המאפשר כניסה לתחנה גם לבאים מצד מזרח.
גלריה

תחנת הרכבת במבט אווירי, יולי 2020
הכניסה לתחנה וגשר הולכי הרגל, יולי 2010
בומברדיה דאבל דק קוץ' בתחנה, ינואר 2006
קטר מדגם JT42BW בתחנה, ינואר 2006
רציפים לדרום בתחנה, ינואר 2006
רציף 1 לצפון בתחנה, ינואר 2006
טרמינל התחנה בסמוך לרציף 1, ינואר 2006
שירות הרכבות בתחנה

זוהי תחנת ביניים בקווים אשקלון – הרצליה, אשקלון – בנימינה ובאר שבע מרכז – נתניה.
ברוב שעות הפעילות עוצרות בתחנה שלוש רכבות בשעה לכיוון אשקלון, שתי רכבות בשעה לכיוון הרצליה (דרך טבעת השרון) ורכבת אחת בשעה לבנימינה (דרך לוד).
בשעות השיא יוצאת מהתחנה רכבת נוספת להרצליה דרך טבעת השרון, שאינה עוצרת בתחנות בת ים וחולון.
בתחנה זו עוצרות רכבות לבאר שבע מרכז ולנתניה (בשעות שיא) ותל אביב סבידור מרכז (בשעות שפל) דרך קו הנגב המערבי פעם בשעה לכל כיוון.
| 0 | 1 | 2 |
| --- | --- | --- |
|  | קו הרכבת אשקלון — בנימינה   אשקלון • אשדוד • יבנה מזרח • רחובות • באר יעקב • לוד • לוד גני אביב • כפר חב"ד • תל אביב ההגנה • תל אביב השלום • תל אביב סבידור מרכז • תל אביב  האוניברסיטה / אקספו • הרצליה • בית יהושע • נתניה ספיר • נתניה • חדרה מערב • קיסריה – פרדס חנה • בנימינה |  |
| 0 | 1 | 2 |
| --- | --- | --- |
|  | קו הרכבת אשקלון — הרצליה (קו השרון - אשקלון)  אשקלון • אשדוד • יבנה מערב • ראשון לציון משה דיין • בת ים קוממיות • בת ים יוספטל • חולון וולפסון • צומת חולון • תל אביב ההגנה • תל אביב השלום • תל אביב סבידור מרכז • תל אביב האוניברסיטה / אקספו • בני ברק – רמת החייל • פתח תקווה קריית אריה • פתח תקווה סגולה • ראש העין צפון • כפר סבא נורדאו • הוד השרון סוקולוב • רעננה דרום • רעננה מערב • הרצליה |  |
| 0 | 1 | 2 |
| --- | --- | --- |
|  | קו הרכבת באר שבע מרכז — נתניה   באר שבע מרכז • באר שבע צפון / אוניברסיטה • אופקים • נתיבות • שדרות • אשקלון • אשדוד • יבנה מזרח • רחובות • לוד • תל אביב ההגנה • תל אביב השלום • תל אביב סבידור מרכז • תל אביב  האוניברסיטה / אקספו • הרצליה • בית יהושע • נתניה |  |
| 0 | 1 | 2 |
| --- | --- | --- |
|  | קו הרכבת הלילי באר שבע מרכז — תל אביב ההגנה (מושבת)   באר שבע מרכז • אופקים • נתיבות • שדרות • אשקלון • אשדוד • יבנה מערב • ראשון לציון משה דיין • בת ים  יוספטל • תל אביב ההגנה |  |
קווי אוטובוס היוצאים מהתחנה

מקרא:
♿ – קו נגיש
🚆 – קו הזנה המותאם לזמני הרכבת
🔄 – קו מעגלי
קווי אוטובוס היוצאים מהתחנה > קווי אשדוד מטרו בס

אחד מתוך שני קווי מערך ה-BRT באשדוד, "אשדוד מטרו בס", שנפתחו בינואר 2022.
| קו | מסלול | הערות נוספות |
| --- | --- | --- |
| 1 | תחנת רכבת אשדוד – שד' מנחם בגין – רובע הקריה מע"ר – התחנה המרכזית של אשדוד – רובע הקריה מע"ר – שד' מנחם בגין- ביה"ח אסותא – תחנת רכבת אשדוד | ♿🔄 |
קווי אוטובוס היוצאים מהתחנה > שירות עירוני ואזורי

בנוסף לשני קווי ה-BRT בעיר ישנם מספר קווי אוטובוס עירוניים המשרתים את רובעי העיר השונים וקווי אוטובוס ליישובים הסמוכים.
| קו | מסלול | הערות נוספות |
| --- | --- | --- |
| 19 | תחנת רכבת אשדוד – גן יבנה – ביצרון | ♿🚆 |
| 21 | תחנת רכבת אשדוד – שד' מנחם בגין – רובע י"ג – רובע ט"ז – שד' בני ברית – רובע י"ז – שד' תל חי – מסוף רביירה | ♿🚆 |
| 22 | תחנת רכבת אשדוד – שד' מנחם בגין – רובע הקריה – רובע י"ב – שד' א. גורדון – שד' רוטשילד – שד' מונטיפיורי – מסוף רביירה | ♿🚆 |
| 23 | תחנת רכבת אשדוד – שד' משה סנה – שד' ירושלים – מע"ר דרום – רובע י"א – שד' יצחק רבין – שד' רוטשילד – מסוף רביירה | ♿🚆 |
בנוסף לקווים אלו יש קווים המתחילם במסוף ביג הנמצא ליד היציאה מהרכבת
ראו גם

תחבורה ציבורית באשדוד
ביאורים

↑  7–8 בבוקר
קרדיואידה

יצירת קרדיואידה
החלק הגדול והבולט ביותר בקבוצת מנדלברוט נקרא הקרדיואידה הראשית, וצורתו הגאומטרית היא קרדיואידה.
קרדיואידה (ע"פ האקדמיה, לְבָבוֹן) היא צורה גאומטרית המתארת את מסלולה של נקודה קבועה על גבי מעגל המתגלגל (ללא החלקה) סביב מעגל אחר בעל רדיוס זהה. אורך העקומה הוא פי 16 מרדיוס המעגל שיצר אותה, והשטח הכלוא בתוכה הוא פי שישה משטח המעגל. מקור השם הלועזי במילה היוונית ללב –  קרדיו, עקב צורת העקומה, המזכירה לב.
בקואורדינטות קרטזיות ניתן להציג את הקרדיואידה כעקומה פרמטרית:
ראו גם

ציקלואידה
דלתואידה
אסטרואידה
הערות שוליים

↑  מילון מתמטיקה – לְבָבוֹן, באתר האקדמיה ללשון העברית
| --- | --- |
בקרת זהויות :  NLI: 987007283476905171  LCCN: sh85020208 
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
חטיבת תל-חי

| --- | --- |

תג חטיבת תל-חי (185)
 פרטים
 כינוי עבר:  חטיבת גליל גולן
 מדינה:  ישראל ישראל
 שיוך:   צה"ל
 סוג:  חטיבת חי"ר מרחבית במילואים
 אירועים ותאריכים
 תקופת הפעילות:  2025–הווה
 מלחמות:  מלחמת חרבות ברזל
 נתוני היחידה
 ייעוד:  משימת ההגנה על גזרת הגליל והגולן
 כוח אדם:  5 גדודים
 פיקוד
 יחידת אם:   פיקוד המרכז, אוגדה 96
 דרגת המפקד:    אלוף-משנה
 מפקד נוכחי:  אורי לוין
חטיבת תל-חי (185) היא חטיבת חי"ר מרחבית במילואים החטיבה פועלת תחת אוגדה 96 (המוקרת בשמות: דוד והמזרחית), שהוקמה כחלק מלקחי מלחמת חרבות ברזל בה הוחלת על הקמת אוגדה חדשה ובה חמש חטיבות חי"ר במילואים הנושות את השם המשותף חטיבות דוד. בשיגרה מתפקדת החטיבת כיחידת מילואים להקפצה מהירה בעיתות חירום בגזרות הגליל והגולן, בעוד בזמן מלחמה כפופה החטיבה יחד עם יתר חטיבות האוגדה לפיקוד מרכז.
כיתר חטיבות דוד מרבית חיילי החטיבה הם מבני 38 עד 58 בעלי שהיו בפטור משירות מילואים. החטיבה מונה 5 גדודים בגבולות הגזרה כאשר כל גדוד מורכב מבני אזור השיוך שלו.
הערות שוליים

↑  יאיר קראוס, "מוכנים להגן על הבית": המילואימניקים ששוחררו מצה"ל - וחזרו לשמור על הצפון, באתר ynet, 24 בפברואר 2025
ערך זה הוא קצרמרבנושא צה"ל ובנושא צבא. אתם מוזמנים לתרום לוויקיפדיה ו.
| חטיבות בצה"ל |
| --- | --- | --- |
| חטיבות חיל רגלים | חטיבות חיל רגלים |  |
| חטיבות חיל רגלים סדירות | חטיבת הצנחנים • חטיבת כפיר • חטיבת גולני • חטיבת הנח"ל • חטיבת גבעתי • חטיבת ביסלמ"ח |  |
| חטיבות חיל רגלים במילואים | חטיבה 226 • חטיבה 6 • חטיבה 5 • חטיבה 55 • חטיבה 646 • חטיבת הנגב • חטיבת כרמלי • חטיבת ירושלים • חטיבת אלכסנדרוני • חטיבת אלון • חטיבת עודד • חטיבת חצי האש • חטיבת יזרעאלי • חטיבת תל-חי • חטיבת נגבה • חטיבת אורי • חטיבת יהונתן |  |
| חטיבות שריון | חטיבות שריון |  |
| חטיבות שריון סדירות | חטיבה 188 • חטיבה 401 • חטיבה 7 • חטיבה 460 |  |
| חטיבות שריון במילואים | חטיבה 14 • חטיבה 8 • חטיבת אגרוף הברזל • חטיבת הראל • עוצבת יפתח • עוצבת מרכבות האש • חטיבת מרכבות הפלדה • חטיבת קרייתי • עוצבת ראם |  |
| חטיבות מרחביות | חטיבות מרחביות |  |
| פיקוד הצפון | עוצבת ברעם • עוצבת חירם • עוצבת הגולן • חטיבת ההרים |  |
| פיקוד המרכז | חטיבת הבקעה • חטיבת עציון • חטיבת מנשה • חטיבת אפרים • חטיבת שומרון • חטיבת בנימין • חטיבת יהודה |  |
| פיקוד הדרום | חטיבת אילת • חטיבת הערבה • חטיבת שגיא • החטיבה הצפונית ברצועת עזה • החטיבה הדרומית ברצועת עזה |  |
| חטיבות שפורקו | חטיבות שפורקו |  |
חטיבות חיל רגלים שפורקו: 
| חטיבות שריון שפורקו | חטיבה 211 • חטיבה 27 • חטיבה 889 • עוצבת הסוס הדוהר • חטיבה 130 • חטיבת יפתח • חטיבה 421 • חטיבה 600 • עוצבת מרכבות הברזל • חטיבה 500 |  |
בריאן מאסט

בריאן ג'פרי מאסט (באנגלית: Brian Mast; נולד ב-10 ביולי 1980) הוא פוליטיקאי אמריקאי חבר המפלגה הרפובליקנית המכהן כנציג מחוז 21 של פלורידה בבית הנבחרים של ארצות הברית. מאסט הוא יוצא צבא מעוטר כוכב הארד ולב הארגמן, הוא לחם במלחמת אפגניסטן ואיבד את שתי רגליו מפיצוץ מטען צד.
בדצמבר 2024 מונה לתפקיד בכיר - ועדת החוץ של בית הנבחרים של ארצות הברית.
ביוגרפיה

מאסט נולד בגרנד ראפידס שבמישיגן, בנם של ג'יימס וטימאוקסנה. אביו שירת בצבא ארצות הברית במהלך מלחמת קוריאה.
לאחר סיום לימודיו בתיכון, התגייס מאסט במאי 2000 לצבא ארצות הברית. הוא עבר טירונות בפורט לאונרד וודס שבמיזורי ולאחר מכן הוצב בפורט לודרדייל בגדוד 841 של חיל ההנדסה של צבא ארצות הברית. ב-2007 עבר הכשרה כצנחן בפורט בנינג ולאחר מכן התמחה בסילוק פצצות. הוא שירת ביחידת סילוק הפצצות המוטסת ה-28 תחת פיקוד המבצעים המיוחדים המשולבים ולחם במלחמת אפגניסטן. ב-19 בספטמבר 2010 במהלך משימה משותפת בקנדהאר עם יחידת הריינג'רס, נפגע מפיצוץ מטען צד אותו ניסה לנטרל. הוא איבד את שתי רגליו ואחת מאצבעות ידו השמאלית. במשך 16 חודשים עבר שיקום במרכז הרפואי הצבאי הלאומי וולטר ריד. ב-2011 הוא הוזמן כאורח של ג'יל ביידן לנאום מצב האומה של נשיא ארצות הברית ברק אובמה. על שירותו עוטר בכוכב הארד, לב הארגמן ומדליית השירות המופתי. ב-2012 השתחרר בדרגת סמל ראשון.
במהלך שיקומו התנדב כיועץ לענייני ביטחון במינהל הביטחון הגרעיני (NNSA), ברשות לאכיפת נושאי האלכוהול, הטבק, הנשק, וחומרי הנפץ ולאחר שחרורו עבד כיועץ בהמחלקה לביטחון המולדת.
הוא נשוי לבריאנה, אב לארבעה ומתגורר עם משפחתו בפורט פירס שבדרום פלורידה. במאי 2016 סיים תואר ראשון בכלכלה באוניברסיטת הרווארד.
פעילותו ועמדותיו

ביוני 2015 התפטר מאסט מעבודתו והכריז על התמודדותו לנציג מחוז 18 של פלורידה בבית הנבחרים של ארצות הברית. הוא ניצח בבחירות המקדימות של המפלגה הרפובליקנית ובנובמבר 2016 ניצח גם בבחירות הכלליות. ב-2018, 2020 וב-2022 (עת שונה שם המחוז למחוז ה-21) נבחר לתקופות כהונה נוספות.
בניגוד לעמדה הרפובליקנית המקובלת, מאסט תומך בהגבלות על רישיון נשק לאזרחים; איסור על רכישת "נשק תקיפה" ו"נשק טקטי" ובדיקת הרקע של כל מי שמעוניין לרכוש נשק.
יחסו לישראל

מאסט הוא נוצרי-אוונגליסטי, ופעיל בארגונים פרו-ישראלים. ב-2015 הגיע לישראל והתנדב במסגרת פרויקט שר-אל בבסיס תל השומר של צה"ל.
ב-13 באוקטובר 2023 בזמן מלחמת חרבות ברזל, נכנס לכנס מפלגתי עם מדי צה"ל כאות תמיכה בישראל. ב-27 בדצמבר 2023 הגיע יחד עם ראש ממשלת ישראל בנימין נתניהו לבית החולים הדסה הר הצופים בירושלים לבקר את לוחמי צה"ל ומג"ב שנפצעו במלחמת חרבות ברזל.
בינואר 2025, בית הנבחרים האמריקני העביר הצעת חוק להטלת סנקציות על בית הדין הפלילי הבינלאומי. מאסט יו"ר ועדת החוץ בבית הנבחרים אמר לאחר ההצבעה: "ארצות הברית מעבירה חוק זה כי בית המשפט מנסה לעצור את ראש הממשלה של בעלת הברית הקרובה אלינו, ישראל, שמגיבה לאויב שביצע רצח עם. רצח גברים, נשים וילדים. אויב שעדיין מחזיק בני ערובה כולל שבעה מחבריי האמריקנים. ישראל היא חוד החנית במאבק נגד אויב שמחזיק והרג את חברינו האמריקנים".
בפברואר 2025, הנחה מאסט - יושב ראש ועדת החוץ של בית הנבחרים, להשתמש במונח יהודה ושומרון, בכל ההתכתובות הרשמיות.
הערות שוליים

↑  יאיר אמר, ‏לבוש במדי צה"ל: זה היו"ר החדש של ועדת החוץ של ארה"ב, באתר "סרוגים", 10 בדצמבר 2024
↑  Jill Biden, "My Guests at Tonight’s State of the Union Address", The White House, January 21, 2011
↑  דוד וינברג, ‏"לא אוטומטי, אפילו לא חצי", השילוח, 9, אפריל 2018
↑   ציוץ של אנדרו סולנדר ברשת החברתית אקס (טוויטר), 13 באוקטובר 2023
↑  ניצן קידר, צפו: נתניהו וחבר הקונגרס מאסט ביקרו פצועים, באתר ערוץ 7, 27 בדצמבר 2023
↑  עם חבר הקונגרס שהולך עם פרוטזות, רה"מ ביקר את הפצועים בבית החולים • צפו, באתר JDN‏
↑  "הקונגרס בארצות הברית אישר: הטלת סנקציות על בית הדין הבינלאומי בהאג", שלומי דיאז, אתר הידברות, 10 בינואר 2025
↑  ברק רביד‏, ועדת החוץ של בית הנבחרים האמריקני תתייחס ל"גדה המערבית" כ"יהודה ושומרון", באתר וואלה, 26 בפברואר 2025
| --- | --- |
בקרת זהויות :  SNAC: w60w94fp  US Congress: M001199 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בריאן מאסט".
JimJam

| --- | --- |

 פרטי הערוץ
 מדינה:  הממלכה המאוחדת 
 תאריך השקה:  1 באוקטובר 2006
 בעלות:  AMC Networks International UK
 שפה:  אנגלית רוסית עברית (בעבר)
 אזור קליטה:  אירופה אסיה המזרח התיכון אפריקה
 פורמט תמונה:  SDTV
 זמינות
 חבילה:  HOT • ‏yes • פרטנר TV • NEXT TV • +STING
 HOT:  אפיק 337 (אנגלית) + (רוסית)
 yes:  אפיק 148 (אנגלית) אפיק 223 (רוסית)
 פרטנר tv:  אפיק 73 (אנגלית)
 
 http://www.jimjam.tv
 
הלוגו הקודם של הערוץ, עד שנת 2017
JimJam הוא ערוץ טלוויזיה בינלאומי לילדים בגילאי 2 עד 6 שהושק במקור באיטליה בשידורי רשת Sky Italia בשנת 2006.
הערוץ זמין ברחבי אירופה, המזרח התיכון, אסיה, אפריקה, ובישראל החל מדצמבר 2009. בדצמבר 2019 הודיעה yes כי היא מורידה את רצועת השמע בעברית של הערוץ ב-1 בינואר 2020, ומשאירה את רצועות השמע באנגלית וברוסית. באותו חודש הודיעה גם סלקום tv כי תוריד את הערוץ וב-31 בדצמבר 2019 הערוץ סיים את שידוריו בסלקום tv. ב-30 בדצמבר 2020 הערוץ עבר לאפיק 95 ב-yes. ב-20 בינואר 2025 הערוץ עבר לאפיק 337 ב-HOT. ב-4 במרץ 2025 הערוץ עבר לאפיק 148 בשידורי yes.
היסטוריה

ערוץ JimJam הושק ב-1 באוקטובר 2006 באיטליה. הערוץ תוכנן להיות בינלאומי, עם תוכניות להתחיל את שידורי הערוץ בכבלים ובלוויין ברחבי אירופה, ולאחר מכן להרחיב את שידוריו לכל רחבי העולם (למעט ארצות הברית ובריטניה).
בנובמבר 2007 אכן החל הערוץ לשדר גם במרכז ומזרח אירופה ובמאי 2008 הושקו שידוריו גם בהולנד ובשווייץ.
עד 2010 הורחבו שידורי JimJam ל-50 רשתות שונות באירופה, המזרח התיכון, אסיה ואפריקה.
ב-1 במרץ 2018 נסגרו שידורי הערוץ בהולנד.
בישראל

בישראל משודר הערוץ החל מ-28 בדצמבר 2009 ב-yes באפיק 95 (ולפני כן באפיק 41, לאחר שהחליף את ערוץ Cartoon Network ששידר באותו אפיק והורד מן האוויר) בעברית ובאנגלית (לפי בחירה) ובאפיק 223 ברוסית.
משנת 2012 הערוץ עלה ב-HOT באפיק 74 באנגלית ו-118 ברוסית.כמו כן, לאחר ששודר במשך חודשים בגרסת ערוץ מרתון בסלקום tv התווסף הערוץ לשירות עם דיבוב מלא לעברית לכל תכניו.
הערוץ עלה לראשונה במרץ 2017 בחברת yes בדיבוב מלא לעברית (הערוץ זמין גם באנגלית וברוסית) ולאחר מכן עלה בדיבוב גם לסלקום tv.
במאי 2019 עלה הערוץ גם לשירות פרטנר tv.